רשות הרבים - הפורום הירושלמי לארגוני התחדשות יהודית

רשות הרבים - הפורום הירושלמי לארגוני יהדות ישראלית, הוא ארגון-גג המאגד למעלה משלושים ארגונים ירושלמים משדה ההתחדשות היהודית-הישראלית. הפורום מגדיר את מטרתו כ-חיזוק הקולות הפלורליסטיים בירושלים וקידום התרבות היהודית לגווניה בעיר<ref name=":0"></ref>. הפורום נוסד בשנת 2011 ובשנת 2017 נרשם כעמותה<ref name=":1"></ref>. יושב ראש הוועד המנהל של הפורום הוא גיא גרדי והמנהלת הכללית היא עינבר בלוזר שלם.

בין הארגונים הבולטים החברים בפורום ניתן למנות את: התנועה המסורתית, מכון שלום הרטמן, מכון שכטר, בית מדרש אלול, הישיבה החילונית בירושלים, התנועה הרפורמית, גשר, בית פרת, כל ישראל חברים, הלל, קהילות שרות, הלו"ז העברי, משיב הרוח, קולך, נאמני תורה ועבודה ועוד<ref></ref>.

== מטרות ==
בין מטרות 'רשות הרבים' נמנות<ref name=":1" />:
* לשמש כאיגוד ארגוני יהדות-ישראלית באזור ירושלים.
* לרכז, לקיים ולהעצים את פעילות ארגוני יהדות-ישראלית וחזונם המשותף בנושאי יהדות, עמיות, ישראליות, תרבות, אומנות וזהות יהודית וישראלית.
* לקיים פעילות חברתית וציבורית לכל הגילאים והמגזרים בירושלים ודרכה לישראל והתפוצות.
* לפתח ולבצע תוכניות במערכת החינוך הפורמלי והבלתי פורמלי בירושלים, בנושאי יהדות-ישראלית.
* לנהל ולתפעל את 'בית רשות הרבים' בירושלים לאור עקרונות הפורום.

== הקמה ופעילות ==
הפורום נוסד בשנת 2011, מתוך מטרה לאחד ולחזק את הקולות והארגונים היהודיים הפלורליסטיים והמתונים בירושלים<ref></ref>, פרי יוזמתן של רוני יבין ורחל עזריה. הוא נוסד על ידי מנהלי ומנהלות ארגונים בירושלים, וכן פעילות ופעילים חברתיים בשדה ההתחדשות היהודית בעיר. בין מייסדיו נמנים: חלי טביבי ברקת, אלי ברקת, רֹני יבין, רחל עזריה<ref></ref>, אז חברת מועצת עיריית ירושלים. אליהם הצטרפה עינבר בלוזר שלם, כיום המנהלת הכללית של הפורום.<ref></ref>

הפורום מונה כ-38 ארגונים, המחזיקים בתפיסות עולם מגוונות ופועלים בתחום היהדות הישראלית בערוצי פעולה שונים: חינוך, תרבות, סינגור ואקטיביזם, במגוון אסטרטגיות ושיטות עבודה. הפורום עוסק באיגום משאבי השטח בירושלים ובאיחוד כוחות מגוונים לצורך השמעת קול משותף.<ref name=":0" />

בשנת 2017 נרשם הפורום כעמותה.

בשנת 2015 קיבל הפורום לראשונה תמיכה עירונית. בשנה זו הוכנסה בתקציב עיריית ירושלים שורת תקציב שמטרתה לתמוך בפעילות של ארגוני התחדשות יהודית. את המהלך הוביל חבר מועצת העירייה, חנן רובין שזכה בתחילה להתנגדות מצד גורמים חרדיים.

בשנת 2018 הוקם 'בית רשות הרבים' - בית עמותות בשכונת קריית היובל בירושלים<ref></ref><ref></ref>. הבית כולל משרדים של ארגוני הפורום, חללי פעילות וגינה שיתופית לשימוש תושבי השכונה, ומתקיימים בו אירועים שונים<ref></ref>.

בשנת 2019 הקים הפורום את 'המנבטה' - חממת יוזמות לחדשנות יהודית-ישראלית, בשיתוף [https://sapircenter.org.il/ מרכז ספיר]. בחממה התקיימו עד כה שני מחזורים. בשנת 2022 נפתח מחזור של 'פבריקה' - חממת יוזמות לדוברי וחושבי רוסית בשדה היהדות הישראלית, בשיתוף ארגון 'בינה'<ref></ref>. מפת ליל שבועותהפורום מארגן ושותף באירועי תרבות ולימוד שונים במרחב הציבורי בירושלים, המתקיימים סביב מעגל השנה. ביניהם:
* פרויקט [http://www.thisisjerusalem.org/ 'זאת ירושלים'] המתקיים ביום ירושלים בשיתוף פעולה עם עיריית ירושלים, המינהל הקהילתי 'גינות העיר' ושותפים נוספים. במסגרת הפרויקט מושם דגש על סובלנות ורב-גוניות בירושלים, ומתקיימים בעיר אירועי תרבות, אקטיביזם וסובלנות<ref></ref>.
* 'מפת שבועות': מפה מודפסת ומקוונת המאגדת את כל תיקוני ליל שבועות ברחבי ירושלים<ref></ref><ref></ref>.
* [https://babinyan.org.il/ פרויקט 'בבנין']: מטרתו בינוי קהילה וקידום ערבות הדדית סביב בניני מגורים, בשיתוף עיריית ירושלים<ref></ref>. בשנת 2021 זכה הפרויקט ב'פרס השלטון המקומי ומפעל הפיס'<ref></ref>.

== תקציב ==
לפי דו"חות העמותה, הכנסותיה לשנת 2022 עמדו על 2,299,202 ש"ח שנתקבלו בעיקר מ'שירותים כללי' ומ'תרומות' וההוצאה הגדולה ביותר הייתה 'הוצאות לפעילות'<ref name=":1" />.

== קישורים חיצוניים ==
* 
* 
* [https://www.youtube.com/channel/UC3d8dEYqGN91bJ_HzzNV4BA רשות הרבים] באתר יוטיוב
* 
* [https://www.makorrishon.co.il/opinion/429253/ 'צידי רשות הרבים', המקרה של חנוכה] באתר 'מקור ראשון'
* [http://www.thisisjerusalem.org/ אתר 'זאת ירושלים']
* [https://babinyan.org.il/ אתר 'בבנין']

== הערות שוליים ==

קטגוריה:ירושלים: ארגונים
קטגוריה:תרבות יהודית בישראל
קטגוריה:ישראל: עמותות
קטגוריה:ארגונים חברתיים בישראל
קטגוריה:ישראל: יחסי דת ומדינה
קטגוריה:ארגוני התחדשות יהודית